CELEX: C2006/154/65
Language: hu
Date: 2006-07-01 00:00:00
Title: F-55/06. sz. ügy:  2006. május 2-án  benyújtott kereset – Albuquerque kontra Bizottság

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/28
            
         2006. május 2-án benyújtott kereset – Albuquerque kontra Bizottság
   (F-55/06. sz. ügy)
   (2006/C 154/65)
   Az eljárás nyelve: francia
   Felek
   
      Felperes: Augusto de Albuquerque (Brüsszel, Belgium) (képviselő: C. Mourato ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg felperesnek az INFSO.G.2 „Mikro- és nanorendszerek” egység vezetőjeként a szolgálat érdekében történő áthelyezéséről szóló, a DG INFSO főigazgatója által hozott 2005. szeptember 23-i határozatot;
            
         
               —
            
            
               a Közszolgálati Törvényszék semmisítse meg a kinevezésre jogosult hatóság által a felperes R/764/05 panaszának kifejezett elutasításáról szóló 2006. február 2-i határozatot;
            
         
               —
            
            
               a Közszolgálati Törvényszék az Európai Közösségek Bizottságát kötelezze a költségek viselésére.
            
         Jogalapok és fontosabb érvek
   A felperes, akit az INFSO.G.2 „Mikro- és nanorendszerek” egység vezetőjeként – mint bizottsági tisztviselőt – a szolgálat érdekében áthelyeztek, előadja, hogy az említett áthelyezés ellentétes a szolgálat érdekével. A felperes a személyzeti szabályzat 7. cikkének megsértésére és a szolgálati érdek fogalmára vonatkozóan nyilvánvaló mérlegelési hibára hivatkozik, valamint hatáskörrel való visszaélésre és az egyenlő bánásmód elvének megsértésére.